This is in Norwegian - use Google translate.For det første; et tips til alle forbrukere: Google dette selskapet før du eventuelt tør å bestille. Det gjorde ikke jeg, og det angrer jeg stort på!Den 23/9 bestiller jeg dessverre en tur til Kreta i juni 2020, med Loveholidays.no (loveholidays er ikke norsk, men britisk, Ikke lett å forstå det heller, før jeg måtte ringe dem. Nettsiden deres er på flott flytende norsk, de samarbeider til og med med Klarna og Ving, så det virket så lovende. Vel, etter å ha bestilt og betalt med Klarna-konto - fikk jeg en bestillings bekreftelse, som havnet rett i mailboksen for uønsket post. Jeg logget inn for å se over bestillingen min. Den var ikke som forventet. Prisen ble langt høyere enn jeg først ble forespeilet, fordi jeg måtte oppgradere romstandard til det jeg fra før trodde jeg hadde bestilt. En annen ting; Flyselskapet, Thomas Cook hadde slått seg konkurs akkurat i det tidsrommet jeg bestiller denne reisen. Det leste jeg på VG en time etter bestillingen min. I tillegg så hadde jeg googlet  og blitt oppmerksom på hvordan dette selskapet behandler kundene sine. Dette kan også leses på Facebooksiden deres. Den britiske. Noen loveholidays.no facebook side - finnes ikke. Jeg angret stort, det skulle jeg også få merke av behandlingen jeg fikk. Jeg ønsket å avbestille turen og logger inn på bookingen igjen ca 2 timer etter jeg bestilte. DA opplyses det at jeg er ansvarlig for å betale for flyreisen + et avbestillingsgebyr. I alt kr 9300,-.HJELPES! Vær altså klar over: Du har ikke angrerett, egentlig! Jeg følte jeg satt helt i klistret. Den eneste måten å komme ut av dette på var å kontakte de som solgte flybillettene, altså Ving/Thomas Cook. Noe jeg gjør senere på dagen den 23/9. Heldigvis får jeg tak i en veldig hyggelig dame i Ving, som sier at dette skal ordne seg, og jeg skal få pengene kr 8600,- tilbake for flybillettene. Hun sier at denne turen burde ikke gått an å bestille akkurat da jeg gjorde det, pga av all usikkerheten rundt flyselskapet Thomas Cook. Ving selv hadde fryst nettbestillingen sin med Thomas Cook reiser, akkurat i dette tidsrommet jeg bestiller. Det hadde IKKE Loveholidays gjort. Jeg er så glad og takknemlig, for hjelpen jeg får av Ving, og heldigvis får jeg også en mail på at pengene kr 8600,- er tilbakebetalt allerede den 24/9. Jeg tror selvfølgelig at nå er alt i orden. Men etter å ha ventet til den 27/9 og enda ikke fått noen avbestillings bekreftelse fra Loveholidays, så ser jeg meg nødt til å ringe dem. Jeg finner et norsk nummer på nettsiden deres. Dette viderekobles til England, så vær også klar over at du må snakke engelsk for å få "hjelp" her. Når jeg endelig, etter å ha ventet i telefonen en evighet, ca 40 minutter, får jeg en saksbehandler på øret. Jeg forteller at turen er avbestilt, og at pengene kr 8600,- for flybillettene er tilbakebetalt dem fra Ving. Jeg betalte med Klarna konto, så Loveholidays må rette fakturaen min. Vedkommende i Loveholidays sier nei, disse pengene er ikke mottatt... jeg blir litt overrasket, men sier at jeg kan sende mailen fra Ving, med denne bekreftelsen. Fint sier han, gjør det! Da er nok saken ute av verden, tenker jeg, etter dette... Et par dager etterpå får jeg en ny faktura fra Loveholidays/ Klarna på kr 9300,-. WHAT? De har altså ikke rettet fakturaen min. Jeg sender Loveholidays opptil flere mail. Både til økonomiavdelingen og kundeavdelingen deres. De svarer meg ALDRI! Tilslutt må jeg be om en utsettelse på fakturaen hos Klarna, og får det heldigvis. Enden på visa ble også at Klarna måtte kontakte dem direkte, fordi de ikke svarer meg. Det er jo utmattelses-taktikk de bruker! Man skal liksom gi opp og bare betale - SÅNN FØLES DET! Klarna var nok allikevel heldigere enn meg, for etter å ha ventet på en rettet faktura og svar fra Loveholidays i 19 dager, så får jeg endelig en ny faktura der jeg "kun" skylder dem kr 855,- for å ha vært så dum å bestille via dem ( for så å avbestille). Å angre 2 timer etter bestillingen er ikke lov. Da må du i alle fall belage deg på å betale for det. MEN jeg vil takke VING, som refunderte meg pengene for flybillettene. Hadde det ikke vært for dem, så hadde jeg sittet i klisteret, og måtte ha betalt for flybillettene i tillegg. ( Kr 9300,- til sammen).  Jeg vil også takke Klarna som utsatte fakturaen, og tilslutt tok kontakt med Loveholidays. Jeg har lært leksa mi, jeg bestiller selvfølgelig ALDRI med Loveholidays igjen. Jeg sier pånytt; Vurderer du å bestille via dette selskapet? GOOGLE dem først! Tips: Les kundeinnlegg på den britiske facebooksiden deres. Det gjorde ikke jeg, dessverre, før det var for sent.